rejauldu/bengali-wikipedia huggingface dataset:
বিনিতা ত্রিপাঠি (জন্ম ১৫ অক্টোবর ১৯৮০) একজন ভারতীয় স্প্রিন্টার। তিনি ২০০০ গ্রীষ্মকালীন অলিম্পিকে মহিলাদের ৪ × ১০০ মিটার রিলেতে প্রতিদ্বন্দ্বিতা করেছিলেন।    তথ্যসূত্র    বহিঃসংযোগ   বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:অলিম্পিক নারী স্প্রিন্টার বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:২০০২ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:ভারতের অলিম্পিক মল্লক্রীড়াবিদ বিষয়শ্রেণী:ভারতীয় নারী স্প্রিন্টার বিষয়শ্রেণী:২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
শ্বেত প্রদর বা লিউকোরিয়া বা লিউকোরিহিও পুরু, সাদা বা হলুদ যোনী স্রাব। যা বাংলায় শ্বেত প্রদর নামে পরিচিত।  শ্বেত প্রদর  সমস্যার অনেক কারণ আছে। স্বাভাবিক একটি কারণ  ইস্ট্রোজেন ভারসাম্যহীনতা। যকৃত সংক্রমণ বা এসটিডি কারণে স্রাব পরিমাণ বাড়তে পারে, এবং হটাৎ  এটি অদৃশ্য হয়ে যায় এবং সময়ে সময়ে পুনরায় আবির্ভূত হতে পারে। এই স্রাব বছর ধরেও ঘটতে পারে, যার কারণে এটি আরও হলুদ এবং নোংরা-গন্ধ হয়। এটি সাধারণত একটি অ-স্বাভাবিক  উপসর্গ যা যোনি বা সার্ভিক্সের প্রদাহজনক অবস্থার অধীন।   যৌগিক তরল পরীক্ষা করার সময় সাদা রক্ত কণিকাকে একটি মাইক্রোস্কোপের অধীনে ১০ সনাক্ত করে শ্বেত প্রদরকে নিশ্চিত করা যেতে পারে।Workowski, Kimberly A., and Stuart Berman. "Sexually Transmitted Diseases Treatment Guidelines, 2010." Centers for Disease Control and Prevention. Centers for Disease Control and Prevention, 17 Dec. 2010. Web. 28 Oct. 2014. <https://www.cdc.gov/mmwr/preview/mmwrhtml/rr5912a1.htm>.  যোনি স্রাব নির্গমন অস্বাভাবিক কোন কারণ নয়, এবং স্রাবের পরিবর্তন বিভিন্ন কারণে হয়ে থাকে যেমন সংক্রমণ, ক্ষতিকারকতা, এবং হরমোন পরিবর্তন। এটি কখনও কখনও একটি মেয়ের প্রথম রজঃস্রাবের আগে ঘটে থাকে, এবং বয়ঃসন্ধির একটি চিহ্ন/ পূর্বাভাস  বলে মনে করা হয়।   শারীরবৃত্তীয় শ্বেত প্রদর  এটি গুরুতর কোন সমস্যা নয় তবে যত তাড়াতাড়ি সম্ভব সুনিশ্চিত সিদ্ধান্ত নেওয়া দরকার। এটা একটি প্রাকৃতিক প্রতিরক্ষা প্রক্রিয়া যা যোনি নিজ থেকেই  তার রাসায়নিক ভারসাম্য বজায় রাখার জন্য কাজ করে, সেইসাথে যোনি টিস্যুর নমনীয়তা সংরক্ষণ করে। ইস্ট্রোজেন উদ্দীপনার কারণে "শারীরবৃত্তীয় শ্বেত প্রদর" শব্দটি শ্বেত প্রদরকে বোঝাতে ব্যবহৃত হয়।  সাধারণত গর্ভধারণের সময় শ্বেত প্রদর  হতে পারে। ইস্ট্রোজেন বৃদ্ধির ফলে যোনীতে রক্তের প্রবাহ বৃদ্ধি পায়। কন্যা শিশু জন্মের পর জরায়ুতে ইস্ট্রোজেন হরমোন ক্ষরণের কারণে জন্মের পর অল্প সময়ের জন্য শ্বেত প্রদর দেখা দিতে পারে।  শ্বেত প্রদর যৌন উত্তেজনারও কারণ হতে পারে।   প্রদাহজনিত শ্বেত প্রদর   এটির ফলে প্রদাহ অথবা যোনী ঝিল্লিতে  রক্তজমাটও হতে পারে। কিছু ক্ষেত্রে সেখানে হরিদ্রাভ অথবা একধরনের গন্ধ হয়, এমন কিছু হলে তৎক্ষণাৎ ডাক্তারের পরামর্শ গ্রহণ করা উচিৎ কারণ এটা এ ধরনের অন্য কোন রোগেরও কারণ হতে পারে।  তথ্যসূত্র  বিষয়শ্রেণী:স্ত্রী জনননালীর প্রদাহবিহীন ব্যাধি বিষয়শ্রেণী:নারীস্বাস্থ্য বিষয়শ্রেণী:যৌনবাহিত রোগ ও সংক্রমণ
ডান|থাম্ব|300x300পিক্সেল| অল-ইন্ডিয়া জমহুর মুসলিম লীগের প্রথম অধিবেশন অল ইন্ডিয়া জমহুর মুসলিম লীগ () ১৯৪০ সালে, নিখিল ভারত মুসলিম লীগ কর্তৃক গৃহীত মুহাম্মদ আলী জিন্নাহর দ্বি-জাতি তত্ত্বের ভিত্তিতে পৃথক পাকিস্তানের জন্য গঠিত লাহোর প্রস্তাবের বিরুদ্ধে লড়াই করার জন্য প্রতিষ্ঠিত হয়েছিল।  পার্টির প্রথম অধিবেশনটি হয়েছিল বিহারের মুজাফফরপুরে। মাহমুদাবাদের রাজা এর সভাপতি নির্বাচিত হন এবং ডঃ মগফুর আহমদ আজাজী সাধারণ সম্পাদক নির্বাচিত হন। পরবর্তীতে মাহমুদাবাদের রাজা জিন্নাহর দীর্ঘদিনের পারিবারিক বন্ধু হওয়ায় তার প্রভাবে নিজের মন পরিবর্তন করেছিলেন এবং ১৯৪১ সালে জিন্নাহর সাথে যোগ দিয়েছিলেন। ড.আজাজির নেতৃত্বে জমহুর মুসলিম লীগের একটি বড় দল কংগ্রেসে একীভূত হয়ে ভারত বিভাগের বিরোধী দৃষ্টিভঙ্গি দৃঢ় করার চেষ্টা করে।   তথ্যসূত্র    আরো দেখুন    নিখিল ভারত আজাদ মুসলিম সম্মেলন  বিষয়শ্রেণী:পাকিস্তান আন্দোলন বিষয়শ্রেণী:মুসলিম লীগ বিষয়শ্রেণী:মুসলিম লীগের বিচ্ছিন্ন দল বিষয়শ্রেণী:১৯৪০-এ ভারতে প্রতিষ্ঠিত বিষয়শ্রেণী:ভারতের ইসলামি রাজনৈতিক দল
হলুদ শিরস্ত্রাণযুক্ত ধনেশ (Ceratogymna elata), হল ধনেশ প্রজাতির একধরনের পাখি যারা বিউসেরোটিডি পরিবারের অন্তর্ভুক্ত। এদেরকে প্রধানত পাওয়া যায় পশ্চিম আফ্রিকার উপকূলীয় বনভূমিতে।  পশ্চিম আফ্রিকার বনভূমির মধ্যে এই ধনেশ হল অন্যতম বড় আকারের ধনেশ। প্রাপ্তবয়স্কদের ওজন ২ কেজি পর্যন্ত হতে পারে। এরা প্রধানত বনভূমির শামিয়ানাতে বসবাস করে এবং মাঝে মাঝে মাটিতে নেমে খাদ্য গ্রহণ করে। এরা ছোটো ছোটো পরিবারে বসবাস করে যেখানে একজন প্রাপ্তবয়স্ক পুরুষ এবং একজন প্রাপ্তবয়স্ক মহিলা থাকবেই। আর এই পরিবারে থাকে ১ থেকে ২ টো অপ্রাপ্তবয়স্ক পাখি। যদিও তারা কোন পিঁপড়ের বাসা বা উইয়ের ঢিপি থেকে খাদ্য গ্রহণ করবার সময়ে দলবদ্ধ ভাবে জমায়েত হয়। এরা মাঝে মাঝে সুশোভিত ঈগলের দ্বারা শিকার হয়ে থাকে। যখন কোন ঈগল তাদের শিকার করতে আসে তখন তারা আচমকা দলবদ্ধ ভাবে প্রকাশ করে নিজেদের এবং অদ্ভুত রকমের এক শব্দ বার করে মুখ দিয়ে যাতে ঈগলরা আচমকা আকস্মিত এরম ব্যবহারে তাদের অঞ্চল ছেড়ে চলে যেতে বাধ্য হয়। সাম্প্রতিক গবেষণাতে দেখা গেছে যে এই পাখিরা ডায়ানা বানরদের মতোই মুখ দিয়ে আওয়াজ করে ঈগলের উপস্থিতি বুঝিয়ে দেয়। বানরদের ক্ষেত্রে এরা মুখ দিয়ে আওয়াজ করে চিতা বাঘের আওয়াজ বুঝিয়ে দেয় কিন্তু ধনেশদের ক্ষেত্রে তারা ঈগলের জন্য এই আওয়াজ ব্যবহার করে থাকে।  জীববিজ্ঞানী অলিভিয়া জাডসন প্রথম এই প্রজাতির ধনেশদের চিহ্নিত করেন এবং বলেন যে তাদের মাথার চুল অ পালকের রঙ তাদেরকে দেখতে অনেকটা বন্য করে তুলেছে।‘Leopard Behind You!’ by Olivia Judson, NY Times, October 6, 2009. She also comments on hornbill reactions to alarm calls in this article.  তথ্যসূত্র  Rainey, H. J., Zuberbühler, K., & Slater, P. J. B. (2004).  Hornbills can distinguish between primate alarm calls.  Proceedings of the Royal Society of London Series B, 271, 755-759.  বিষয়শ্রেণী:সেরাটোগ্যামনা বিষয়শ্রেণী:১৮৩১ এর প্রাণীসমূহ বিষয়শ্রেণী:ক্যামেরুনের পাখি বিষয়শ্রেণী:১৮৩১-এ বর্ণিত পাখি
বারোমাস্যা ভারতের পশ্চিমবঙ্গ রাজ্যের পুরুলিয়া জেলার পুঞ্চা থানার অন্তর্গত মানবাজার ১ সমষ্টি উন্নয়ন ব্লকের একটি প্রত্নস্থল। এই স্থানতি পুরুলিয়া শহর থেকে চল্লিশ কিলোমিটার দূরে অবস্থিত পাকবিড়রা প্রত্নস্থল থেকে তিন কিলোমিটার দূরে অবস্থিত। বারোমাস্যা থেকে দেড় কিলোমিটার দূরে কয়েকটি পাথরের দেউলের ধ্বংসস্তূপ বর্তমান।সুভাষ রায়, পুরুলিয়া জেলার পুরাকীর্তি, পুরুলিয়ার কয়েকটি প্রত্নস্থল, অনৃজু প্রকাশনী, চেলিয়ামা, পুরুলিয়া, ৭২৩১৪৬, প্রথম প্রকাশ, আশ্বিন ১৪১৯ বারোমাস্যার পুরাক্ষেত্রের প্রাচীনত্ব সম্বন্ধে সঠিক সিদ্ধান্তে এখনো উপনীত হওয়া না গেলেও অনুমান করা হয় এই অঞ্চলের ভাস্কর্য ও স্থাপত্য আনুমানিক দ্বাদশ থেকে ত্রয়োদশ শতাব্দীর।   মূর্তি  বারোমাস্যা অঞ্চল থেকে প্রাপ্ত জৈন সম্প্রদায়ের মূর্তিগুলিকে একটি আধুনিক জৈন মন্দিরে স্থান দেওয়া হয়েছে। নিম্নে তাদের সংক্ষিপ্ত বর্ণনা দেওয়া হল -   মূর্তি  বৈশিষ্ট্য মহাবীর  পদ্মাসনে ধ্যানমগ্ন অবস্থায় উপবিষ্ট। লাঞ্ছনচিহ্ন সিংহ। মহাবীর  আড়াই ফুট উচ্চতার কায়োৎসর্গ মুদ্রায় দণ্ডায়মান মূর্তি। মূর্তির দুপাশে চামরধারীর দুইটি নারীমূর্তি। শীতলনাথ  ভগ্নমূর্তি। কায়োৎসর্গ মুদ্রায় পদ্মের ওপর দণ্ডায়মান ছিল। মূর্তির মস্তক ও হাত দুটি ভগ্ন। ভগ্ন অংশের উচ্চতা চার ফুট। মূর্তির দুপাশে চামরধারীর দুইটি মূর্তি।  শান্তিনাথ  এক ফুট উচ্চতার মূর্তি। লাঞ্ছনচিহ্ন হরিণের মূর্তি বর্তমান।  দেবীমূর্তি  দেড় ফুট উচ্চতার হস্তীপৃষ্ঠে উপবিষ্টা মূর্তি।   চৈত্য  এই অঞ্চল থেকে দুইটি চৈত্য পাওয়া গেছে - একটির উচ্চতা দুই ফুট, অপরটির উচ্চতা এক ফুট। চৈত্যের চারপাশে চারজন করে তীর্থঙ্করের মূর্তি বর্তমান। নিচের লাঞ্ছনচিহ্নগুলি অস্পষ্ট হওয়ায় মূর্তিগুলিকে শনাক্ত করা যায় না।   তথ্যসূত্র   বিষয়শ্রেণী:পুরুলিয়া জেলার প্রত্নস্থল
থাম্ব|আর্য মেডিকেল সায়েন্সের একটি সংক্ষিপ্ত ইতিহাস থেকে চিত্র বিজ্ঞানের ইতিহাস-সঙ্কলন বিদ্যা (ইংরেজি ভাষায়: Historiography of science) বলতে বিজ্ঞানের ইতিহাস সঙ্কলন ও রচনার পদ্ধতি ও তার ইতিহাস বিষয়ক অধ্যয়নকে বোঝায়। সাধারণভাবে ইতিহাস-সঙ্কলনবিদ্যা বলতে ইতিহাসের পদ্ধতি ও ইতিহাস নিয়ে গবেষণাকে বোঝায়। বিজ্ঞানের ইতিহাস-লিখনের অধীনে বিজ্ঞানের পদ্ধতি, তত্ত্ব, বিভিন্ন দার্শনিক ধারা, এবং বিজ্ঞানের ইতিহাসের (যাকে বলা যায় বিজ্ঞানের ইতিহাসের ইতিহাস) জন্ম ও উন্নয়ন আলোচিত হয়।  বিজ্ঞানের ইতিহাস অধ্যয়নের প্রকৃত উপায় নিয়ে আলোচনা ও বিতর্ক এবং স্বয়ং বিজ্ঞানের জন্ম ও বিকাশ বিষয়ক ঐতিহাসিক বিতর্কের মধ্যে পার্থক্য করা বেশ কঠিন ছিল। এজন্য বলা যায় বিজ্ঞানের গতিপথ বিষয়ক ঐতিহাসিক বিতর্কই প্রথম বিজ্ঞানের ইতিহাস-লিখন শাখাটির জন্ম দিয়েছিল। প্রখ্যাত ইতিহাসবিদ ও বিজ্ঞানের দার্শনিক উইলিয়াম হিউয়েল-এর ঐতিহাসিক রচনাবলিকেই তাই এই শাখায় অধ্যয়নের প্রথম উদাহরণ বলা যায়। সেক্ষেত্রে হিউয়েলই বিজ্ঞানের ইতিহাস-লিখনের জনক। অন্যান্য জনকদের মধ্যে আছেন পিয়ের দ্যুয়েম এবং Alexandre Koyré.  তবে এই শাখার প্রথম স্পষ্ট উল্লেখ পাওয়া যায় ১৯৬০-এর দশকের প্রথম দিকে। যেমন, ১৯৬৫ সালে গের্ড বুখডাল "A Revolution in Historiography of Science"-এ টমাস কুন ও জোসেফ আগাসির উদ্ভাবনী বিশ্লেষণ সম্পর্কে মন্তব্য করেছিলেন। তিনি মনে করতেন, এই দুজন লেখকই প্রথম বিজ্ঞানের ইতিহাস এবং বিজ্ঞানের ইতিহাস-লিখনের মাঝে সুস্পষ্ট পার্থক্য সূচিত করেছেন। তাদের ইতিহাস-লিখন বিষয়ক চিন্তাধারা স্বয়ং বিজ্ঞানের ইতিহাস চর্চাকেই প্রভাবিত করেছে।   তথ্যসূত্র   বিষয়শ্রেণী:বিজ্ঞানের ইতিহাস বিষয়শ্রেণী:বিজ্ঞানের দর্শন বিষয়শ্রেণী:ইতিহাস সঙ্কলন বিষয়শ্রেণী:বিজ্ঞানের ইতিহাস রচনা
শবনম গনি লোন একজন কাশ্মীরি মহিলা বিশ্লেষক, রাজনীতিবিদ এবং ভারতের সুপ্রিম কোর্টের আইনজীবী। তিনি ২০০২ সালে শ্রীনগরে এক সমাবেশে নিহত বিচ্ছিন্নতাবাদী নেতা আব্দুল গনি লোনের ছোট মেয়ে।   শিক্ষা এবং কর্মজীবন  তিনি কাশ্মীর বিশ্ববিদ্যালয় থেকে ইংরেজিতে স্নাতক ডিগ্রি অর্জন করেন এবং তারপর আলিগড় মুসলিম বিশ্ববিদ্যালয় থেকে আইন বিষয়ে পড়াশোনা করেন। তিনি দিল্লিতে যাওয়ার আগে তিন বছর জম্মু ও কাশ্মীর বারে আইন অনুশীলন করেছিলেন। তার বাবার হত্যার পর। ২০০৭ সালে তিনি রাজনীতিতে যোগ দেন। ২০০৮ সালের সাধারণ নির্বাচনে তিনি একজন স্বতন্ত্র প্রার্থী হিসেবে দাঁড়িয়েছিলেন।  তিনি খুব কম ভোটের ব্যবধানে হেরে যান।  একজন কর্মী হিসেবে শবনমকে শ্রীনগরে অজ্ঞাত বন্দুকধারীরা জিম্মি করে রাখে এবং জম্মু ও কাশ্মীর সরকার তার বিরুদ্ধে টাডা মামলা করে।  শবনম লোন, যিনি ভারতের সুপ্রিম কোর্টের একজন আইনজীবী, তিনি সাজ্জাদ গনি লোনের বড় বোন, যিনি জম্মু ও কাশ্মীরের একজন মন্ত্রী ছিলেন।   পুরস্কার এবং স্বীকৃতি    শবনম গনি লোনকে আমেরিকান বিবিলিওগ্রাফিক ইনস্টিটিউট 'আউটস্ট্যান্ডিং ওম্যান অফ দ্য মিলেনিয়াম' হিসেবে ভূষিত করেছে।Urvashi Butalia (2008). Speaking Peace: Women's Voices from Kashmir. Kali for Women. ISBN 978-8186706572.   তথ্যসূত্র   বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:কাশ্মীর বিশ্ববিদ্যালয়ের প্রাক্তন শিক্ষার্থী বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:জম্মু ও কাশ্মীরের রাজনীতিতে নারী বিষয়শ্রেণী:২১শ শতাব্দীর ভারতীয় নারী আইনজীবী বিষয়শ্রেণী:২১শ শতাব্দীর ভারতীয় আইনজীবী বিষয়শ্রেণী:২০শ শতাব্দীর ভারতীয় নারী আইনজীবী বিষয়শ্রেণী:২০শ শতাব্দীর ভারতীয় আইনজীবী বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
১৭ জুলীয় বর্ষপঞ্জীর একটি সাধারণ বছর যেটি শুক্রবার দিয়ে শুরু। সেই সময়ে এই বছর ফুক্কাস ও রুফুস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৭৭০ বছর; রোম প্রতিষ্ঠার বছর)। এই বছরকে ১৭ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে। মৃত্যু thumb| ওভিড, রোমান কবি  বিষয়শ্রেণী:১৭  als:10er#17
thumb|একুস্টিক সংযোজক মডেম  মডেম (মড্যুলেটর-ডিম্যুলেটর) হল একটি যন্ত্র যা একটি প্রাপ্ত এনালগ সংকেতকে ডিজিটাল তথ্যে রূপান্তর করে এবং ডিজিটাল তথ্যকে পাঠানোর সময় এনকোড করে এনালগ সংকেত হিসেবে প্রেরণ করে। এর উদ্দেশ্য হল সহজে সংকেত পাঠানো এবং তা আবার একই রকমভাবে অন্য প্রান্তে পাওয়া। ট্রান্সমিশন বা প্রেরণের অর্থে যেকোন কাজে মডেম ব্যবহার করা যায় রেডিও থেকে ডায়োড পর্যন্ত।  সবচেয়ে পরিচিত উদাহরণ হল ভয়েসব্যান্ড মডেম যেটা পারসোনাল কম্পিউটারের ডিজিটাল ডেটাকে ইলেট্রিকাল সিগনালে পরিনত করে টেলিফোনের ভয়েস ফ্রিকোয়েন্সি রেন্জ চ্যানেলে পাঠায়, অন্য প্রান্তে আরেকটি মডেম দ্বারা ডিজিটালে পরিণত হয়। মডেমগুলো সাধারণত ভাগ করা হয় কত পরিমাণ ডেটা তারা পাঠাতে পারে একক সময়ে তার উপর। সাধারণত মাপা হয় সেকেন্ড প্রতি বিট(bps) হিসেবে। এগুলো এক একক সেকেন্ডে কত পরিমাণ সংকেত পাঠাতে পারে তার ভিত্তিতে ভাগ করা যায়।   ভয়েস মডেম  ভয়েস মডেমগুলো সাধারণ মডেম যেগুলো টেলিফোন লাইনের মাধ্যমে প্ররণকৃত অডিও বা শব্দ ধারণ করার ক্ষমতা সম্পন্ন ছিল।   জনপ্রিয়তা  কনজিউমার ইলেক্ট্রনিক এসোসিয়েশনের (সিইএ) একটি সমীক্ষায় পাওয়া গেছে যে আমেরিকায় ডায়াল-আপের মাধ্যমে ইন্টারনেটে প্রবেশ উল্ল্যেখযোগ্য ভাবে কমে আসছে। ২০০২ এ আমেরিকার মোট রেসিডেন্সিয়াল ইন্টারনেট সংযোগের ৭৪% ছিল ডায়াল-আপ নেটওয়ার্ক ব্যবহারকারী। একই ধরনের চিত্র দেখা গেছে কানাডা এবং অস্ট্রেলিয়ায় গত বিশ বছরে।  আমেরিকাতে ২০০৩ এর দিকে ৬০% এ নেমে আসে ডায়াল-আপ মডেম দিয়ে নেটওয়ার্কের ব্যবহার এবং ২০০৬ এ মাত্র ৩৬% এ পৌছায়। নতুন প্রযুক্তির আর্বিভাব ঘটাতে একসময়কার জনপ্রিয় ৫৬কে ধরনের মডেমগুলোর ব্যবহার কমে এসেছে উল্ল্যেখযোগ্য হারে।  ব্র্যান্ড হায়েস ক্রিয়েটিভ ল্যাবস ইউএস রোবোটিক্স রেডিও শেক ত্রিকম জুম টেকনোলজিস   আরও দেখুন   56 kbit/s line Automatic negotiation (or handshake) BBN Technologies (developed the first model in 1963) ব্রডব্যান্ড: স্যাটেলাইট মডেম, এডিএসএল, ক্যাবলমডেম, পিএলসি Command and Data modes (modem) ডিভাইস ড্রাইভার ডিএইচসিপি ইথারনেট ফ্যাক্স ডিম্যুডুলেটর Internet outdial টিসিপি/আইপি ITU V-series telephone network modem standards, including V.92 K56flex List of device bandwidths মড্যুলেশন প্লাগ এ্যান্ড প্লে RJ-11 (TelCo Interface Port Model Number) Wake-on-ring Rockwell (Chipset) X2 (Chipset) Zeroconf  List of modem standards  তথ্যসূত্র  বহিঃসংযোগ   Hayes-compatible Modems and AT Commands from the Serial Data Communications Programming Wikibook  International Telecommunications Union ITU: Data communication over the telephone network  - no longer available, archived version  Basic handshakes & modulations - V.22, V.22bis, V.32 and V.34 handshakes  Getting connected: a history of modems—techradar  Data/FAX Modem Transmission Modulation Systems - baud rates and modulation schemes    বিষয়শ্রেণী:১৯৫৮-এ প্রবর্তন বিষয়শ্রেণী:মার্কিন উদ্ভাবন বিষয়শ্রেণী:বুলেটিন বোর্ড সিস্টেম বিষয়শ্রেণী:যৌক্তিক সংযোগ নিয়ন্ত্রণ বিষয়শ্রেণী:শারীরিক স্তর প্রোটোকল
thumb|right|350px হজকিন চক্র () হল ব্রিটিশ শারীরতত্ত্ববিদ ও প্রাণ-পদার্থবিদ স্যার অ্যালান লয়েড হজকিন কর্তৃক আবিষ্কৃত একটি চক্র যা ঝিল্লি জীববিজ্ঞান (মেমব্রেন বায়োলজি) শাখার অন্যতম গুরুত্বপূর্ণ উপাদান। এটি কোনো স্নায়ুকোষ বা পেশিকোষ-এর ঝিল্লিতে বিদ্যুৎ তরঙ্গ উৎপাদনের পদ্ধতিকে বর্ণনা করে। স্নায়ুর ক্ষেত্রে এটিই ক্রিয়া বিভব (অ্যাকশন পটেনশিয়াল) নামে পরিচিত। পেশিকোষের জন্য মূলত স্নায়ু কর্তৃক উদ্দীপনা মোটর এন্ড প্লেটে আসার পর তা পেশির ঝিল্লি (সারকোলেমা) বরাবর অগ্রসর হয়, যা পেশি সংকোচন ঘটাতে সাহায্য করে।  হজকিন চক্র একটি ইতিবাচক প্রতিক্রিয়া লুপের প্রতিনিধিত্ব করে যেখানে একটি প্রাথমিক ঝিল্লি ডিপোলারাইজেশন ঝিল্লি বিভব-এর অনিয়ন্ত্রিত বিচ্যুতিকে VNa এর কাছাকাছি মানে নিয়ে যায়। ভোল্টেজ-গেটেড Na+ চ্যানেলগুলি সক্রিয় করার জন্য প্রাথমিক ডিপোলারাইজেশন অবশ্যই একটি নির্দিষ্ট থ্রেশহোল্ড ভোল্টেজ-এ পৌঁছাতে হবে বা অতিক্রম করতে হবে। Na+ চ্যানেলগুলি খোলার ফলে, Na+ প্রবাহের অনুমতি পাওয়া যায়, যার ফলস্বরূপ, ঝিল্লিকে আরও ডিপোলারাইজ করে। অতিরিক্ত ডিপোলারাইজেশন অতিরিক্ত Na+ চ্যানেল সক্রিয় করে। এই চক্রটি Na+ পরিবাহিতা (gNa) খুব দ্রুত বৃদ্ধির দিকে নিয়ে যায়, যা ঝিল্লি বিভবকে VNa এর কাছাকাছি নিয়ে যায়। চক্রটি ভেঙ্গে যায় যখন ঝিল্লি বিভব,  সোডিয়াম ভারসাম্য বিভবে পৌঁছায় এবং K+ চ্যানেলগুলি ঝিল্লির সম্ভাব্য পুনঃমেরুকরণের (রিপোলারাইজেশন) জন্য উন্মুক্ত হয়। এই পজিটিভ ফিডব্যাক লুপের অর্থ হল এই ভোল্টেজ-গেটেড Na+ চ্যানেলগুলি একে অপরের যত কাছাকাছি হবে, সক্রিয়করণ-এর থ্রেশহোল্ড তত কম হবে।  কোষীয় শারীরতত্ত্বে প্রয়োগ কিভাবে কোষে কোষে সংযোগ স্থাপন সংঘটিত হয় তার জন্য ঝিল্লি শারীরতত্ত্ব বোঝার প্রয়োজন হয়। যেমন নিউরন-এর ঝিল্লি জুড়ে বৈদ্যুতিক বিভব পরিবর্তনের প্রভাব ঘুরে বেড়ায়। বিশ্রামের সময় একটি সুস্থ কোষে, অন্তঃকোষীয় অঞ্চলটি সাধারণত বহিঃকোষীয় অঞ্চলের তুলনায় নেতিবাচকভাবে আধানযুক্ত করা হয়। ডিপোলারাইজেশন বলতে বোঝায় যখন অন্তঃকোষীয় অঞ্চলটি বহির্কোষীয় অঞ্চলের তুলনায় একই বিভব হতে নিরপেক্ষ হয়। সোডিয়াম আয়নগুলির ঘনত্ব একটি ঝিল্লি জুড়ে বৈদ্যুতিক বিভবের সাথে ঘনিষ্ঠভাবে সম্পর্কিত। অন্তঃকোষীয় অঞ্চলে সোডিয়াম আয়ন প্রবাহের মাধ্যমে প্রায়শই ডিপোলারাইজেশন ঘটে। সোডিয়াম আয়নগুলির একটি ধনাত্মক আধান রয়েছে তা প্রদত্ত, অন্তঃকোষীয় অঞ্চলটি বহির্কোষী অঞ্চলের তুলনায় কম নেতিবাচকভাবে আধানপ্রাপ্ত হয়।  তথ্যসূত্র  বিষয়শ্রেণী:ঝিল্লি জীববিজ্ঞান
থাম্ব|267x267পিক্সেল| ২০২৩ সালে স্কট লরা হেরেরা স্কট মার্কিন যুক্তরাষ্ট্রের মেরিল্যান্ড রাজ্যের স্বাস্থ্য সচিব।   শিক্ষা  স্কট সানি ডাউনস্টেট হেলথ সায়েন্সেস ইউনিভার্সিটি থেকে একটি মেডিকেল ডিগ্রি এবং জনস হপকিন্স ব্লুমবার্গ স্কুল অফ পাবলিক হেলথ থেকে স্নাতকোত্তর ডিগ্রি অর্জন করেছেন।   কর্মজীবন  স্কট বাল্টিমোর সিটি হেলথ ডিপার্টমেন্টে প্রধান মেডিকেল অফিসার হিসেবে কাজ করেন। তিনি অ্যান্থেম ব্লু ক্রস এবং ব্লু শিল্ডের ভাইস প্রেসিডেন্ট এবং পরে জনস হপকিন্স হেলথকেয়ারের জনসংখ্যা ও সম্প্রদায় স্বাস্থ্যের মেডিকেল পরিচালক ছিলেন।  স্কট মেরিল্যান্ডের প্রাক্তন গভর্নর মার্টিন ও'ম্যালির অধীনে জনস্বাস্থ্যের উপ-সচিব হিসেবে দায়িত্ব পালন করেছেন।  ২০২৩ সালের জানুয়ারিতে, গভর্নর ওয়েস মুর দ্বারা মেরিল্যান্ডের স্বাস্থ্য সচিবের পদের জন্য স্কটকে মনোনীত করা হয়েছিল। তিনি ২ মার্চ, ২০২৩ থেকে আনুষ্ঠানিকভাবে স্বাস্থ্য সচিব হিসাবে দায়িত্ব পালন করছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন নারী রাজনীতিবিদ বিষয়শ্রেণী:২১শ শতাব্দীর মার্কিন রাজনীতিবিদ বিষয়শ্রেণী:২১শ শতাব্দীর মার্কিন নারী চিকিৎসক বিষয়শ্রেণী:২১শ শতাব্দীর মার্কিন চিকিৎসক বিষয়শ্রেণী:২০শ শতাব্দীর মার্কিন নারী চিকিৎসক বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মেরিল্যান্ডের রাজ্য মন্ত্রিপরিষদ সচিব বিষয়শ্রেণী:মেরিল্যান্ডের রাজনীতিতে নারী বিষয়শ্রেণী:বাল্টিমোরের চিকিৎসক বিষয়শ্রেণী:মার্কিন যুক্তরাষ্ট্রের রাজ্য স্বাস্থ্য কমিশনার বিষয়শ্রেণী:সানি ডাউনস্টেট মেডিকেল সেন্টারের প্রাক্তন শিক্ষার্থী
ক্যামফোর ডট কম (সাধারণত সংক্ষিপ্ত ক্যামফোর), হল একটি সরাসরি স্ট্রিমিং ওয়েবসাইট, যা মহিলা, পুরুষ, লিঙ্গ পরিবর্তনকারী বা প্রাথমিকভাবে অপেশাদার দম্পতি ছাঁকনি সমন্বিত সরাসরি ওয়েবক্যাম পারফরমেন্স প্রদর্শন করে। ক্যামফোরের সম্প্রচারে প্রায়শই নগ্নতা এবং যৌন কার্যকলাপ দেখা যায়, যা স্ট্রিপটিজ ও নোংরা কথা থেকে শুরু করে যৌন খেলনা দিয়ে হস্তমৈথুন পর্যন্ত হয়।  ক্যামফোরে বেশিরভাগ অপেশাদার ওয়েবক্যাম পারফর্মারদের দ্বারা ব্যবহৃত হয় যারা কেবল নিছক মজার জন্য বা সাইট থেকে অর্থ উপার্জনের জন্য সম্প্রচার করতে পছন্দ করেন। Meet The Vince Lombardi Of Cam Girls, Susannah Breslin, Forbes, August 18, 2015.  সাইটের গ্রাহকরা ভার্চুয়াল টোকেন কিনতে পারে, যা পারফর্মারদের টিপস দেওয়ার জন্য বা ব্যক্তিগত শো দেখার জন্য খরচ করতে পারে। গ্রাহকরা একে অপরের সাথে বা প্রতি পারফর্মারদের রুমে কথা বলার জন্য লিখে লিখে সরাসরি চ্যাট ব্যবহার করতে পারেন। পারফর্মাররা তাদের রুমে সরাসরি ভিডিও ও অডিও সম্প্রচারের জন্য একটি ওয়েবক্যাম এবং মাইক্রোফোন ব্যবহার করেন।  ক্যামফোরের পারফর্মাররা প্রাক্তন ওয়েবক্যাম মডেল এবং "পর্ন শিল্পের শীর্ষস্থানীয় ক্যামগার্ল কোচ" নিকি নাইট কর্তৃক প্রশিক্ষিত হতে পারে।  Fusion - Meet Nikki Night , "Fusion.com"    মিস. ডার্লিং পরে বিশ্বখ্যাত প্রাপ্তবয়স্ক অভিনেত্রী জেলেনা জেনসেন, যিনি ২০১৭ সালের জানুয়ারিতে ক্যামফোরে যোগ দিয়েছিলেন ইভেন্ট বিপণন ব্যবস্থাপক এবং ব্র্যান্ড অ্যাম্বাসেডর হিসাবে।    ২০০৭ সালে প্রতিষ্ঠিত হওয়ার পর থেকে ক্যামফোর পারফর্মারদের কমিশন হিসাবে ১০০ মিলিয়ন ডলারের বেশি অর্থ প্রদান করেছে।    আরো দেখুন   ইন্টারনেট পর্নোগ্রাফি  সাইবার সেক্স  অনলাইন চ্যাট    তথ্যসূত্র      বহিঃসংযোগ     বিষয়শ্রেণী:মার্কিন আদিরসাত্মক ও পর্নোগ্রাফি ওয়েবসাইট বিষয়শ্রেণী:২০০৭-এ প্রতিষ্ঠিত ইন্টারনেট সম্পত্তি বিষয়শ্রেণী:প্রাপ্তবয়স্ক ক্যামিং ওয়েবসাইট
হ্যামিল্টন একাডেমিকাল ফুটবল ক্লাব (সাধারণত হ্যামিল্টন একাডেমিকাল আকিস অথবা দ্য আকিস নামে পরিচিত) হচ্ছে হ্যামিল্টন ভিত্তিক একটি স্কটিশ পেশাদার ফুটবল ক্লাব। এই ক্লাবটি বর্তমানে স্কটল্যান্ডের শীর্ষ স্তরের ফুটবল লীগ স্কটিশ প্রিমিয়ারশিপে খেলে। এই ক্লাবটি ১৮৭৪ সালে প্রতিষ্ঠিত হয়েছে। হ্যামিল্টন একাডেমিকাল তাদের সকল হোম ম্যাচ হ্যামিল্টনের নিউ ডগলাস পার্কে খেলে থাকে; যার ধারণক্ষমতা হচ্ছে ৬,০১৮। বর্তমানে এই ক্লাবের ম্যানেজারের দায়িত্ব পালন করছেন ব্রায়ান রাইস এবং সভাপতির দায়িত্ব পালন করছেন অ্যালান মাইটল্যান্ড। স্কটিশ রক্ষণভাগের খেলোয়াড় ব্রায়ান নিল ইস্টন এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, হ্যামিল্টন একাডেমিকাল এপর্যন্ত ৭টি শিরোপা জয়লাভ করেছে; যার মধ্যে ৩টি স্কটিশ প্রথম বিভাগ, ১টি স্কটিশ দ্বিতীয় বিভাগ, ১টি স্কটিশ তৃতীয় বিভাগ এবং ২টি স্কটিশ চ্যালেঞ্জ কাপ শিরোপা রয়েছে।  অর্জন ঘরোয়া  স্কটিশ প্রথম বিভাগ  চ্যাম্পিয়ন (৩): ১৯৮৫–৮৬, ১৯৮৭–৮৮, ২০০৭–০৮  রানার-আপ (১): ২০১৩–১৪ (২য় স্তর)  স্কটিশ দ্বিতীয় বিভাগ  চ্যাম্পিয়ন (১): ১৯০৩–০৪  রানার-আপ (৪): ১৯৫২–৫৩ (২য় স্তর), ১৯৬৪–৬৫ (২য় স্তর), ১৯৯৬–৯৭ (৩য় স্তর), ২০০৩–০৪ (৩য় স্তর)  স্কটিশ তৃতীয় বিভাগ চ্যাম্পিয়ন (১): ২০০০–০১  স্কটিশ কাপ রানার-আপ (২): ১৯১০–১১, ১৯৩৪–৩৫  স্কটিশ চ্যালেঞ্জ কাপ চ্যাম্পিয়ন (২): ১৯৯১–৯২, ১৯৯২–৯৩  রানার-আপ (২):''' ২০০৫–০৬, ২০১১–১২  তথ্যসূত্র  বহিঃসংযোগ      বিষয়শ্রেণী:হ্যামিল্টন একাডেমিকাল ফুটবল ক্লাব বিষয়শ্রেণী:স্কটিশ প্রিমিয়ারশিপ ক্লাব বিষয়শ্রেণী:স্কটল্যান্ডের ফুটবল ক্লাব বিষয়শ্রেণী:১৮৭৪-এ স্কটল্যান্ডে প্রতিষ্ঠিত বিষয়শ্রেণী:১৮৭৪-এ প্রতিষ্ঠিত ফুটবল ক্লাব
থাম্ব|ডান|এমিল জোলা এমিল জোলাএই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। () (জন্ম: এপ্রিল ২, ১৮৪০, প্যারিস, ফ্রান্স - মৃত্যু: সেপ্টেম্বর ২৯, ১৯০২ প্যারিস, ফ্রান্স) পিতা ইতালীয় এবং মাতা ছিলেন ফরাসি। ঊনবিংশী শতাব্দীর একজন ফরাসি ঔপন্যাসিক। বিশ্বের "ঔপন্যাসিকদের ঔপন্যাসিক" হিসেবে খ্যাত ছিলেন তিনি। ১৮৭১ থেকে ১৮৯৩ খ্রিষ্টাব্দ পর্যন্ত তার প্রসিদ্ধ উপন্যাসমালা 'লে রুঁগ-মাকার' (Les Rougon-Macquart) ২০ খণ্ডে প্রকাশিত হয়। এগুলির মধ্যে কয়লাখনির শ্রমিকদের নিয়ে লিখিত 'ঝে য়ারমিনাল' তার শ্রেষ্ঠ সাহিত্যকীর্তি রূপে স্বীকৃত। প্রকৃতিবাদী চিন্তাধারার অত্যন্ত জোরালো প্রবক্তা ছিলেন তিনি। ফ্রান্সের রাজনৈতিক উদারনৈতিকতার জন্য সবসময় কাজ করেছেন এমিল জোলা। দ্য আর্থ (বাংলায় অনুদিত গ্রন্থ মাটি) বা দ্য জার্মিনাল (বাংলায় অনুদিত গ্রন্থ অঙ্কুর) এর মতো উপন্যাস সহ আরো অনেক কালজয়ী উপন্যাসের রচয়িতা ছিলেন এমিল জোলা। জীবনের শুরুতে তিনি ফরাসি শুল্ক বিভাগের একজন করণিক ছিলেন।   পাদটীকা   বিষয়শ্রেণী:ফরাসি সাহিত্যিক বিষয়শ্রেণী:ফরাসি ঔপন্যাসিক বিষয়শ্রেণী:১৮৪০-এ জন্ম বিষয়শ্রেণী:১৯০২-এ মৃত্যু বিষয়শ্রেণী:১৯শ শতাব্দীর ফরাসি ঔপন্যাসিক বিষয়শ্রেণী:ইতালীয় বংশোদ্ভূত ফরাসি ব্যক্তি বিষয়শ্রেণী:গ্রিক বংশোদ্ভূত ব্যক্তি বিষয়শ্রেণী:অমীমাংসিত মৃত্যু বিষয়শ্রেণী:প্যারিসের লেখক বিষয়শ্রেণী:২০শ শতাব্দীর ফরাসি ঔপন্যাসিক বিষয়শ্রেণী:ফরাসি পুরুষ ঔপন্যাসিক বিষয়শ্রেণী:ফ্রান্সের নাগরিকীকৃত নাগরিক
আল আহমাদি কুয়েতের একটি শহর এবং আল আহমাদি গভর্নরেটের রাজধানী। এটি ১৯৪৬ সালে তেল আবিষ্কারের সাথে প্রতিষ্ঠিত হয়েছিল।  আল আহমাদি দক্ষিণ কুয়েতে অবস্থিত একটি জেলা। এখানে কুয়েত ন্যাশনাল পেট্রোলিয়াম কোম্পানি (KNPC) এবং কুয়েত অয়েল কোম্পানি (KOC)-এর সদর দপ্তর রয়েছে, এবং এখানে অনেক তেল শোধনাগার রয়েছে।   ইতিহাস  ৬০ বর্গকিলোমিটার এলাকা জুড়ে বিস্তৃত এই শহর। এটি ১৯৪৬ সালে প্রতিষ্ঠিত হয়েছে। এই শহরের নামে প্রদেশের রাজধানীর নামকরণ করা হয়েছে। শহরটি আহমাদ আল-জাবের আল-সাবাহ-এর নামে নামকরণ করা হয়েছে, যিনি ১৯২১ থেকে ১৯৫৬ পর্যন্ত প্রদেশটি শাসন করেছিলেন।  এলাকায় তেল আবিষ্কারের পর ব্রিটিশ ও ভারতীয় প্রবাসীরা আল আহমাদিতে বসবাস শুরু করে। শহরটি আমেরিকান বিন্যাস এবং ব্রিটিশ পছন্দ অনুযায়ী নকশা করা হয়েছিল। রাস্তাগুলো একে অপরকে সমকোণে অতিক্রম করে। সমুদ্রের কাছাকাছি এলাকায় সাগরমুখী ঢালে ভবনগুলো অবস্থিত। আহমাদি শহরটি উত্তর, দক্ষিণ, পূর্ব এবং পশ্চিমে বিভক্ত ছিল। উত্তর আহমাদি এলাকায় আবাসিক এলাকা বেশি। এখানে "হুবারা" নামে একটি বিনোদন ক্লাব এবং কুয়েত গলফ ক্লাব কোর্স রয়েছে।   তথ্যসূত্র   বিষয়শ্রেণী:কুয়েত সিটির শহরতলী
জন ওয়াকার () যিনি ১৯৫০ সালে ক্যালিফোর্নিয়ায় জন্মগ্রহণ করেন, একজন কম্পিউটার প্রোগ্রামার, লেখক এবং অটোডেস্ক এর সহপ্রতিষ্ঠাতা।   প্রাথমিক প্রকল্প  ১৯৭৪ বা ১৯৭৫ সালের দিকে তিনি ইউনিভ্যাক এর জন্য অ্যানিম্যাল নামক একটি কম্পিউটার ভাইরাস তৈরি করেন ‍যেটিকে প্রথম কম্পিউটার ভাইরাস হিসেবে আখ্যায়িত করা হয় Walker, John. ANIMAL Source Code. fourmilab.ch।  এছাড়াও তিনি ম্যারিনচিপ নামক একটি হার্ডওয়্যার ইন্টিগ্রেশন ম্যানুফ্যাকচারিং কোম্পানির প্রতিষ্ঠাতা।   অটোডেস্ক  ১৯৮২ সালে তিনি এবং ১২ জন প্রোগ্রামার মিলে অটোডেস্ক প্রতিষ্ঠান চালু করার জন্য $৫৯,০০০ ডলারের তহবিল গঠন করেন এবং বিভিন্ন সফটওয়্যার তৈরি করার কাজ শুরু করেন। যার মধ্যে অটোক্যাডের কাজ প্রথমে শেষ হয়, অটোক্যাড একটি সফটওয়্যার যার সাহায্য কম্পিউটার এইডে্ড ডিজাইন (ক্যাড) এবং ড্রাফটিং এর কাজ করা যায়। অটোক্যাড সফটওয়্যারটি প্রথমে ইন্টারেক্টক্যাড নামে পরিচিতি পায়। অটোক্যাড প্রোগ্রামটি মাইকেল রিডল নামক একজন প্রোগ্রামার লিখেছিলেন, ওয়াকার এবং রিডল প্রোগ্রামটি পুনরায় লিখেন এবং তারা দু’জনে মিলে এই চুক্তি করেন যে ইন্টারেক্টক্যাড থেকে যা মুনাফা পাওয়া যাবে তা দুইজনে ভাগ করে নিবেন। পরবর্তীকালে ওয়াকার $১০ মিলিয়ন ডলার রিডলকে পরিশোধ করেন এবং সমস্ত স্বত্বাধিকার নিজের নামে করে নেন।  ১৯৮৬ এর মধ্যবর্তীকালে কোম্পানিটির ২৫৫ জন কর্মচারী যোগদান করে এবং এরই সাথে কোম্পানির বার্ষিক বিক্রি প্রায় $৪০ মিলিয়ন ডলার হয়ে দাঁড়ায় । সেই বছরই ওয়াকার কোম্পানির চেয়ারম্যান এবং প্রেসিডেন্ট পদ থেকে পদত্যাগ করে প্রোগ্রামার হিসেবে কাজ করা শুরু করেন । ১৯৮৯ সালে ওয়াকারের বই দ্যা অটোডেস্ক ফাইল প্রকাশিত হয় । বইটি তার অটোডেস্কে কাজ করার অভিজ্ঞতা বর্ণনা করে ।  ১৯৯১ সালে তিনি সুইজারল্যান্ড চলে যান। ১৯৯৪ সালে যখন তিনি কোম্পানি থেকে পদত্যাগ করেন, তখন কোম্পানিটি বিশ্বের ৬ষ্ঠ বৃহৎ ব্যক্তিগত কম্পিউটার সফটওয়্যার কোম্পানি ছিল অটোক্যাড বিক্রয়ের মাধ্যমে। সেই সময়কালে ওয়াকার প্রায় $৪৫ মিলিয়ন ডলারের মালিক ছিলেন ।   তথ্যসূত্র   বিষয়শ্রেণী:কম্পিউটার প্রোগ্রামার বিষয়শ্রেণী:১৯৫০-এ প্রতিষ্ঠিত প্রতিষ্ঠান বিষয়শ্রেণী:অটোডেস্ক বিষয়শ্রেণী:জীবিত ব্যক্তি বিষয়শ্রেণী:১৯৫০-এর দশকে জন্ম বিষয়শ্রেণী:মার্কিন প্রযুক্তি কোম্পানি প্রতিষ্ঠাতা বিষয়শ্রেণী:ডিজিটাল অধিকার ব্যবস্থাপনা বিষয়শ্রেণী:ইন্টারনেট বিবাচন